Document ID: /roh_data/filtered/fineweb-2-filterrobots_roh.jsonl.gz/33118

La Svizra survegn las emprimas bancas che fan fatschentas cun daners digitals. I sa tracta da la banca Seba Crypto AG a Zug e da la banca Sygnum AG cun sedia a Turitg. Omadus bancas porschan servetschs per clients instituziunals sco era per clients professiunals.
Cumbatter lavada da daners
Plinavant ha la Finma dà enconuschent co ella vul impedir che daners vegnan lavads e co ella vul cumbatter la finanziaziun dal terrorissem. Gist tar transacziuns anonimas è quest ristg pli grond. Tenor Finma ston perquai, sco tar ils pajaments bancars fin ussa, era tar ina transacziun da cryptomunaida vegnir inditgà stringent, tgi che fa la transacziun e tgi che survegn il pajament.
RR novitads 12:00